《题金华宗原常双溪洗药图》
明代·吴溥

洗药临溪头，水流溪尾香。
居人饮溪水，百年跻寿康。
石路曲盘蛇，山花如锦黄。
日暮携药归，香风满衣裳。

作者简介：（1363—1426）江西崇仁人，字德润，号古厓。中举人后以疾未应会试，教书自给。旋入国子监。建文二年进士。授编修。永乐间升修撰，迁国子司业。为人清慎严重，居国子监二十余年，不获升迁。卒于官。有《古厓集》。